Лаъл Баҳодур Шастрӣ

Лаъл Баҳодур Шастрӣ () — дуввумин сарвазири Ҷумҳурии Ҳиндустон ва раҳбари Конгресси миллии Ҳиндустон буд.

 Фаъолияти сиёсӣ 
Баъди эълон шудани истиқлолияти Ҳиндустон Баҳодур Шастрӣ дар зодгоҳаш дар иёлати Уттар-Прадеш котиби парлумон, баъд вазири пулис таъин шуд. Дар соли 1951 ӯро котиби генералии Комитети умумиҳиндустонии конгресс таъин карданд. Вай бевосита барои интихоби номзадҳо ва ба роҳбарияти кори таблиғотӣ ва интихоботӣ масъул буд. Вай дар муваффақияти боварибахши Конгресси Миллии Ҳинд дар интихоботи умумихалқӣ дар Хиндустон дар солҳои 1952, 1957 ва 1962 нақши босазо бозид. Дар ибтидои солҳои 1950-ум ӯро Ҷавоҳирлаъл Неҳру ба ҳукумати Ҳиндустон даъват кард. Дар солҳои 1952—1964 Баҳодур Шастрӣ, ҳамчун яке аз вазирони ҳукумати Ҷавоҳирлаъл Неҳру дар вазифаҳои гуногун фаъолият кардааст.

 Сарвазирӣ 
Сарвазир Неҳру 27 майи соли 1964 даргузашт ва мубориза барои қудрат дар ҳизби Конгресси Миллии Ҳинд оғоз шуд. Шастри мисли Неҳру, ки ба ғояҳои сотсиалистӣ содиқ шуда буд, барои қаноти чапи КМҲ мувофиқ буд ва аз пурзур шудани рақиби ӯ аз қаноти марказ-ростҳои Морарҷи Десаӣ тарсида, 9 июни соли 1964 Шастриро сарвазир тасдиқ карданд.
Вай ҳамчун сардори Ҳукумати Ҳиндустон кушиш мекард, ки дар сиёсати дохилй ба тағйироти ногаҳонӣ роҳ надихад, ҳамеша ба созиш кушиш мекард. Вай сиёсати иқтисодии сотсиалистии Неҳруро бо нақшакашии марказӣ давом дод.
Соли 1965 ҷанги дуюми Ҳинду Покистон cap шуд. Амалиёти асосии ҷанг дар Кашмир ва Панҷоб ба амал омад. Ҳарчанд покистониҳо тавонистанд, ки ба қаламрави Ҳиндустон дар Панҷоб ворид шаванд, нерӯҳои ҳиндӣ дар Кашмир муваффақ шуданд ва низ ба сӯи Лоҳур тирандозӣ карданд. Сарвазир Баҳодур Шастрӣ дар давоми ҷанги Ҳинду-Покистон, ба як қаҳрамони миллӣ мубаддал гашт.
Шиори ӯ «Ҷай Ҷаван Ҷай Кисан» ё «Салом бар сарбоз ва сулҳ бар деҳқон» дар солҳои ҷанги соли 1965 хеле маъмул гашта буд ва то имрӯз дар ёд аст.|http://pib.nic.in/release/release.asp?relid=9089

Дар охири соли 1965 амалиётҳои низомӣ хотима ёфт. Моҳи январи соли 1966 дар Тошканд бо миёнаравии ИҶШС гуфтушуниди Ҳинду Покистон cap шуд. 10 январи соли 1966 Декларатсияи Тошканд ба имзо расид, ки ба ҷанг хотима дод. Рӯзи дигар 11 январи соли 1966 Шастрӣ аз сактаи дил вафот кард.

 Эзоҳ 

 Пайвандҳо 
 Чаро таърих ин бузургҷуссаро фаромӯш кардааст?
 Аксҳои Лаъл Баҳодур Шастрӣ
 Lalita Ke Aansoo оид ба en.wikisource

Гурӯҳ:Сарвазирони Ҳиндустон
Гурӯҳ:Вазирони Ҳиндустон
Гурӯҳ:Ҳукуматдорони Ҳиндустон
Гурӯҳ:Сиёсатмадорони Ҳиндустон
Гурӯҳ:Сиёсатмадорони асри XX
Гурӯҳ:Сиёсатмадорон аз рӯи алифбо
Гурӯҳ:Сарварони асри XX